OpenLLM-France/wikimedia huggingface dataset:
# Amaia Aroma Lejarreta

Amaia Aroma Lejarreta (Abadiño, Bizkaia, 1936ko urriaren 21a) Euskal Herriko kontzertu batean txistua jo zuen lehen emakumea da.

## Esanak.

* "Dantza talde baterako txistularirik ez zegoelako hasi nintzen txistua ikasten."
** Iturria: Berria, 2015.
* "Duela urte batzuk udalerri guztiek edukitzen zuten txistularia, udaleko agintariak karlistak zein frankistak izan; prozesioetan-eta ateratzeko edukitzen zuten txistularia inguruko udalerri guztiek."
** Iturria: Dantzanet, 2015.
* "Gipuzkoan lotura handiagoa dago tradizioarekin. Eta andreak ezin joate hori, zer deabru? Orduan ere nonbait parte hartuko zuten ba, ala? Alardean, gainera, duela zenbait urte emakume asko sartzen zituzten gizonezkoek ezkutuan. Bazegoen hori egiten zuen talde bat. Baina ez dakit zergatik ez dieten uzten. Gerretan ere parte hartuko zuten, bada, emakumeek! Ez ziren heroi gisa agertuko, baina bertan egongo zirela seguru egon."
** Iturria: Berria, 2015.
* "Mutil dantza badago, egin dezatela gizonek bakarrik. Baina andreek egin dezatela beste bat aldamenean. Edo aurrean, behar baldin bada!"
** Iturria: Berria, 2015.
* "Parte hartzeko saiakera egin nuen lehenengo aldian ez zidaten utzi, baina ahizpak lagundu zidan emakumeek parte hartzeko duten eskubidea aldarrikatzen: antolatzaileei gutuna bidali zien berdintasuna aldarrikatzeko. Azkenean onartu ninduten. Duela 50 urte inguru izan zen hori. Ehundik gora gizonezko txistulariren artean jo nuen. Emakume bakarra neu. Bilboko kaleetatik desfilatu, eta, ostean, Areatzan jo genuen."
** Iturria: Dantzanet, 2015.
* "Solfeoa eta pianoa ikasiak nituenez, txistua jotzen ikastea proposatu zidaten. Izan ere, sasoi hartan ez zen batere ohikoa solfeo ikasketak izatea."
** Iturria: Dantzanet, 2015.
* "Tradizioak asmatuak dira: apurtu daitezke."
** Iturria: Berria, 2015.
* "Txistulariekin jotzen ateratzen nintzenean sekulako ikusmina pizten nuen. Emakume bakarra nintzelako argazkiak ateratzen zizkidaten eta baita autografoak eskatu ere. Publikoaren harridura gaur egun kalean emakume bat biluzirik eragingo lukeenaren parekoa zen."
** Jatorrizko hizkuntza, gaztelania. "Cuando salía con los txistularis a tocar, generaba una expectación máxima. Me fotografiaban e incluso me pedían autógrafos porque era la única mujer. El asombro que sentía el público era comparable al que hoy en día generaría una mujer que anduviese desnuda por la calle"
** Iturria: El Correo, 2015.

## Erreferentziak

* 1 2 3 4 Muñagorri Garmendia, Lander. «Tradizioak asmatuak dira: apurtu daitezke». 2015eko apirilak 19. Berria. 2019ko ekainaren 11an kontsultatua.
* 1 2 3 «Amaia Aroma: "Hasi nintzenean, neu nintzen emakume txistulari bakarra"». 2015eko martxoaren 15a. Dantzanet. 2019ko ekainaren 11an kontsultatua.
* ↑ Goikoetxea, Marta. «El asombro era comparable a ver hoy a una mujer desnuda». 2015eko martxoak 15. El Correo. 2019ko ekainaren 11an kontsultatua.
# Amal Ramsis

Amal Ramsis (Alexandria, 1972) Egiptoko zinemagilea, ekoizlea eta aktibista da. 2008an, Arabiar eta Iberoamerikako Emakumeen Filmen Karabana sortu zuen, beranduago bihurtuko zena Kairoko Nazioarteko Emakumeen Filmen Jaialdia, mundu arabiarrean horrelako lehen jaialdia.

## Esanak

* "Emakume arabiarrok eta iberoamerikarrok bizi ditugun errealitateak behatuz. Alderdi askotan, antzeko egoera sozial eta politikoari aurre egin behar izaten diogu, eta horrek batzen gaitu".
** Iturria: Berdintasuna, 2013.
* "Gaur egun, langileria neoliberalismoaren erasoaren eta beharginek azken hamarkada hauetan eskuratu ahal izan dituzten eskubideen kontrako eraso globalizatuaren ondorioak jasaten ari da. Borroka horretan, emakumeak dira lehenengo biktimak, bazterkeria sozioekonomikoa pairatuz eta mundu zuzenago bat eraikitze aldera benetako berdintasuna jadesteko borroka eginez".
** Iturria: Berdintasuna, 2013.
* "Gauza bat da zinemagile egiptoarra izatea eta beste bat bizi dugun “une honetan” zinemagile egiptoarra izatea... Halako une batean kamera hartzeak eta hori guztia islarazi nahi izateak norberaren burua maila sozial eta politikoan kokatzea eragiten du, eta horrenbestez, une honetan zinemagintzan aritzea abentura handia da, zentzu guztietan".
** Iturria: Berdintasuna, 2013.
* "Ikusezina den orotara, isili dagoen orotara hurbiltzen saiatzen naiz nire filmetan. Horregatik, niretzat, gizakiaren xede, pentsamolde eta sentipen berriak aurkitzeko bidaia partekatua da dokumentala. Ondokoa da baldintza: horiek guztiak lehenago –edo inoiz ere ez– kameraren aurrean adierazi ez izana".
** Iturria: Berdintasuna, 2013.

## Erreferentziak

* 1 2 3 4 Berdintasuna aldizkaria 38, 2013 Berdintasuna. Bizkaiko Foru Aldundia, 2019ko ekainaren 3an ikusia.
# Amaia Alvarez Uria

Amaia Alvarez Uria euskal idazle, ikertzailei, literatura kritikari eta irakasle feminista da.

## Esanak

* "Emakumeen iruditeria tradizioak ekarri digu eta ezaugarri femenino eta maskulinoetan aurki dezakegu. Hortik aterko dira esteroetipoak, rolak, sinismenak eta aurreiritziak. Azken finean, hiru hauekin mundua eta pertsonak ezagutzen eta ulertzen ditugu, ikasitakoa ‘normala’ eta ‘logikoa’ dela pentsatuz".
** Iturria: Ikastorratza, e-Revista de didáctica, 2010.
* "Ez dago formula magikorik ezta mundua ezagutzeko eta interpretatzeko modu bakarra ere. Gaia oso konplexua da, errealitatea bezala, eta ikuspegi desberdinetatik heldu ahal diogu. Ez dago erantzun bakarra".
** Iturria: Ikastorratza, e-Revista de didáctica, 2010.
* "Gaztetan ez gara konturatzen gorputza dugula ere, edo konturatzen gara bakarrik sexualitateari eta identitateari dagozkion alderdiekin. Gero ere gorputzari buruz ari garenean gaixotasunez edo zahartzaroaz ari gara, edo gorputzak jartzen dizkigun mugez. Baina denari begiratu ahal diogu gorputzaren ikuspegitik".
** Iturria: Berria, 2013.
* "Gorputza beti ukatu egin izan zaigu emakumeoi, edo ezkutatu egin behar izan dugu; buruaren aldean bigarren mailan geratu da eta konnotazio negatiboak ezarri zaizkio, lotsa, gorrotoa eta beldurra eragiteraino.
** Iturria: Berria, 2013.
* "Kristautasunak oso argi utzi digu nola bizi behar dugun gorputza, eta gainean izan dugu kristautasunaren pisu hori gure artean. Euskal kulturan, beldurretik begiratu diogu gorputzari azken mendean, begiratu diogunean, beti kontuz ibiltzea eskatzen duen zerbait izan da gorputza, zaindu beharrekoa —zaindu, agindutakoa betetzen dela begiratzearen zentzuan—. Gorputza ezkutatu beharrekoa izan da orain dela gutxi arte, eta sexualitatea soilik ugalkortasunarekin lotzen den neurrian izan da onartua. Oso arau zurrunak eta zorrotzak izan ditugu gorputzari begiratzeko".
** Iturria: Berria, 2013.
* "Laburbilduz, androzentrismoa izango dugu gizona subjektu aktibo eta emakumea objektu pasibo direnean, emakumea desagertzen denean edo negatiboki bakarrik agertzen denean. Sexismoa emakumeenganako eta feminitatearen gutxiespena, mespretxua da, emakumeei gehiegikeriaz (kortesia edo ‘zaldunkeria’) ala gabeziaz (ikusezin bihurtuz) hitz egitea".
** Iturria: Ikastorratza, e-Revista de didáctica, 2010.

## Erreferentziak

* 1 2 3 Álvarez Uria, Amaia. Formula magikorik ez. 2010. Ikastorratza, e-Revista de didáctica. 2020ko urtarrilaren 20an ikusia.
* 1 2 3 Zabala, Juan Luis. «Kulturan, gorputzari beldurretik begiratu diogu azken mendean» 2013ko apirilak 27. Berria, 2019ko abenduaren 21ean ikusia.
# Aljebra

Aljebra zenbaki eta bestelako objektu matematikoen arteko eragiketa eta erlazioak aztertzen dituen matematikaren adarra da.

## Esanak

* Ilargiaren inguruan eleberriko elkarrizketa:
** Eta jakingo al zenuen kalkulu hura egiten? - galdetu zuen Michel Ardanek.
** Zalantzarik gabe. Nichollek eta biok zehaztu egingo genuen, Behatokiaren oharrak neke hori gainetik kendu izan ez baligu.
** Bada, Barbicane lagun zaharra - erantzun zuen Michelek -, aurrena burua moztu beharko zidaten niri, oinetatik hasita, problema hura ebazten jarri baino lehen!
** Aljebra ez dakizulako - ihardetsi zion lasai Barbicanek.
** A! Zuek, x jaleok! Uste duzue dena esanda dagoela aljebra esandakoan..
** Michel -esan zion Barbicanek- mailurik gabe burnia edo golderik gabe lurra landu daitekeela uste al duzu?
** Nekez.
** Bada, aljebra lanabesa da, goldea eta mailua bezalaxe, eta lanabesa ona erabiltzen dakienarentzat. - Jules Verne - Ilargiaren inguruan (1869).
# Amelia Barquín

Amelia Barquin unibertsitateko irakaslea da. Hezkidetza, kulturartekotasuna eta hizkuntza ez sexista gaietan aditua da.

## Esanak

* "Lehenik eta behin konturatu beharko ginateke zelako genero-presioa egiten ari garen gure seme-alabengan, ilobengan, ikasleengan... Eskolan zein etxean, askatasunerako zirrikituak be­har dituzte umeek, generoari dagokionez, euren buruak eraiki ahal izateko."
** Iturria: Argia, 2016.
* "Gogora dezagun, lehendabizi, generoa eraikuntza sozial eta kulturala dela. Pertsonak bi sexuen arabera sailkatu eta gero, sexu bakoitzari ­izateko eta jokatzeko modu bat ­egozten zaio, sozializazioaren bidez haragitzen dena. Oposizioan dauden bi generoetan hainbat eragilek laguntzen diote sozializatze horri: familiek, eskolak, erlijioak, komunikabideek, kultur produktuek…"
** Iturria: Hik Hasi, 2014.
* "Lehen esaten zen hizkuntza batzuk besteak baino sexistagoak zirela, eta ranking moduko bat egin zen: gaztelania oso sexista zen eta euskara, berriz, apenas. Gerora ikusi da ez dela egokia hizkuntzei buruz honela hitz egitea. Erabilera da gakoa: erabiltzaileak aukeratzen du, hizkuntzak berak ez du ezertara behartzen."
** Iturria: Habe Ikasbil, 2011.
* “Umeak janzterakoan estaltzea, eroso egotea, hotzik ez pasatzea... izan behar lukete irizpide nagusiak, baina batzuetan estetikari ematen diogu lehentasuna eta bidaltzen ditugu ez mugitu ez zikindu ezin dutela.”
** Iturria: Argia, 2018.

## Erreferentziak

* ↑ Hiruka.eus. «Amelia Barquin Lopez: "Genero-identitatea askatasunez erabakitzen utzi behar zaie umeei"». 2016ko otsailaren 29a. Argia. 2019ko ekainaren 11an kontsultatua.
* ↑ «Komun bereiziak neskentzat eta mutilentzat, ala ez? Eskola, generoa eta arkitektura" (Amelia Barquin)». 2014ko apirilaren 29a. Hik Hasi. 2019ko ekainaren 11an kontsultatua.
* ↑ «Amelia Barquin: "Erabileran antzematen da hiztunaren mundua ikusteko modua" ». 2011ko martxoaren 7a. Habe Ikasbil. 2019ko ekainaren 11an kontsultatua.
* ↑ Garcia Idiakez, Mikel. «Txikitatik panpina sexy bihurtzea amets». 2018ko martxoaren 25. Argia. 2019ko ekainaren 11an kontsultatua.
# Marjane Satrapi

Marjane Satrapi, pertsieraz مرجان ساتراپی (Rasht, Iran, 1969ko azaroaren 22a) frantsesez lan egiten duen komikigile irandarra da.

## Esanak

* "Benetako guda ez da ekialde eta mendebaldearen artekoa, jende burutsu eta jende memeloaren artekoa baizik".
* "Ekialde Ertainean ez da bakerik izango petrolioa dagoen bitartean".
** Iturria: Persépolis eleberri grafikoa.
* "Emakume iraniar askea naiz, eta horretaz harro nago".
** Iturria: Elkarrizketa AsiaSource webgunean
* "Gorrotoa gure genetikan doa bidaian".
** Iturria: El País egunkariaren elkarrizketa.
# Mariasun Landa

Mariasun Landa Etxebeste (Errenteria, Gipuzkoa, 1949ko ekainaren 5a) euskal idazlea da. Bere lana hainbat hizkuntzatara itzulia izan da: gaztelania, katalana, galiziera, frantsesa, ingelesa, italiera, greziera, esloveniera, arabiera, koreera, etab.

## Esanak

* "Artista edo sortzaile izateko androginoa izan behar zara".
** Iturria: Elkarrizketa Garan (2019ko otsailaren 9a)
* "Haur liburua ez da haur literatur liburua, literaturtasuna errebindikatzen dut nik".
** Iturria: Elkarrizketa Garan (2019ko otsailaren 9a)
* "Gizakiak herenegun ikasi du idazten eta irakurtzen, oso gauza berria da, baina betidanik egon da ahozko literatura, poemak, kantak, fantasia, mitologia..."
** Iturria: Elkarrizketa Garan (2019ko otsailaren 9a)
* "Irakurtzea betidanik gustatu zatzaidan. Horrexegatik idazteari ekin nion, niretzat irakurtzea eta idaztea bizikleta baten gurpilak bezalakoak dira”.
** Iturria: «11 premios nacionales: 11 maneras de escribir"»], SM, 2017. 189-199 orr.
* "Niri etiketarik gabeko literatura gustatzen zait eta uste dut garrantzitsua dela adin kronologikoa eta irakurleak daukan gaitasun linguistiko eta literarioa bereiztea".
** Iturria: Elkarrizketa Garan (2019ko otsailaren 9a)
* "Patriarkatuak emakumeen munduko balioen debaluatzea ekarri du beti."
** Iturria: Elkarrizketa Garan (2019ko otsailaren 9a)
* "Rol aldaketarena etapa bat izan zen, baina nik uste dut hori agortua dagoela aspaldi. Jada emakumezko protagonistak piratak, futbolariak, astronautak... dira, eta uste dut benetako iraultza gertatuko dela emakumetasunaren balioak gizonengan agertzen direnean, gizonezkoak trebeak direnean adibidez gantxilloa edo makramea egiten."
** Iturria: Elkarrizketa Garan (2019ko otsailaren 9a)
* "Uste dut haur eta gazte literatura idazten duenak espresatu egiten duela bere burua eta inkontzienteki zenbait gauzaz aritzen dela".
** Iturria: Elkarrizketa Garan (2019ko otsailaren 9a)

## Mariasun Landari buruz

* "Idazteari 1978an ekin nion, oso idazle gutxi aritzen zenean haur eta gazteentzat idazten. Baina aldizkari eta egunkarietan arlo honen kritika eta interes faltaren eraginez, haur literaturak ez du oihartzunik lortu. Euskadin ostera, balorazioa ezberdina da eta baditugu Mariasun Landa, Bernardo Atxaga edo Andu Lertxundi bezalako idazleak -beren lana ondo ezagutzen dudan hiru lagun aipatzearren-, edozein generotan lan eginda ere, baloratuta daudenak".
** Iturria: Asun Balzolari elkarrizketa «Asun Balzola ilustratzailea: “"Nire ametsak birziklatzen ikasi dut"», Euskonews & Media” 149.zbk (2002 / 1 / 4-11)
* “Liburu bat ilustratzeko erabateko askatasuna behar dut. Baina salbuespenak ere badira. Mariasun Landarekin, adibidez, oso ongi moldatzen naiz; eta berak ere konfidantza osoa du nigan.”
** Iturria: Asun Balzolari elkarrizketa «Asun Balzola ilustratzailea: “"Nire ametsak birziklatzen ikasi dut"», Euskonews & Media” 149.zbk (2002 / 1 / 4-11)
# Mario Vargas Llosa

Mario Vargas Llosa (1936- ) peru-espainiar idazlea da. 2010 urtean Nobel Saria eskuratu zuen.

## Esanak

* "Ergela soilik da guztiz zoriontsu".
# Iraultza

Iraultza sistema politiko, ekonomiko edo kultural baten erabateko aldaketa da.

## Esanak

* "Munduan aldatzen hasi aurretik, eman itzazu hiru buelta zure etxetik." - Txinatar atsotitza.
* "Benetako aldaketa soziala inoiz ez da burutu iraultza bat gabe ... Iraultza pentsamendua ekintzara eramatea besterik ez da." - Emma Goldman
* "Ez da iraultza mantentzeko diktadura bat ezartzen; iraultza egiten da diktadura bat ezartzeko". - 1984 (eleberria)
* "Iraultza benetakoa bada, irabazi ala hiltzekoa da". - Che Guevara
* "Iraultza ez da ahoan eramaten bere kontura bizitzeko, bihotzean eramaten da beragatik hiltzeko". - Che Guevara
* "Marxek esan zuen iraultzak munduko historiaren lokomotora direla. Beharbada, gauzak erabat desberdinak dira. Baliteke iraultzak izatea larrialdiko balaztak eragitea, tren horretan bidaiatzen duen jendearentzat." - Walter Benjamin
# Ines Osinaga

Ines Osinaga Urizar (Arrasate, Gipuzkoa, 1982) musikaria da. Eskusoinua musika elektronikoarekin batzen aitzindaria izan da.

## Esanak

* "Alutik ez da beti bizitza jaiotzen, eta bizitza ez da beti alutik jaiotzen".
** Pikara Magazine, 2022.
* "Beste guztiari buruz eztabaidatuko dugu, baina bada zerbait bai ala bai hala izango dena, ala ez dena izango. Imajinatzen dugun Euskal Estatu hori feminista izango da. Edo ez da izango".
** Berria, 2016.
* "Bi ofizio desberdin dira musikariarena eta plazandrearena. Ni musikaria naiz, baina gainera konturatu naiz gustatzen zaidala plazara ateratzea, plazan eragitea, espazio publikoa okupatzea, nire ahotsa uztea. Noski naizela plazandre, zer demontre! 25 urte daramatzat plazan!"
** Pikara Magazine, 2022.
* "Errazago aldatzen da norbera, besteek zugandik daukaten irudia baino. Botak jantzita pixka bat lotsagabe hitz egin eta kantatzen zuen neska gazte haren irudiarekin gelditu naiz. Denborarekin konturatu naiz konkista asko egin zituela Ines horrek".
** Gipuzkoako Hitza, 2019.
* "Euskal kulturaren genealogia plazagizonena da; gauza totxoak esan zituzten poeta horiena, haien artean elkartzen zirenak".
** Pikara Magazine, 2022.
* "Gogoan daukat nerabezaroan trikitiaren zirkuituak ez ninduela asetzen, ez zidan lekurik eskaintzen".
** Gipuzkoako Hitza, 2019.
* "Gosea da iraultzak pizten dituena, bizirik gaudela gogoratzen diguna, motorra eta bidea".
** Argia, 2014.
* " Ikusgarritasuna lehiaketa bat da. Borroka egiten dugu gure artean, etengabe, karteleko emakumea izateko, martxoko zikloko musikari feminista izateko. Nik ez dut lehiatu nahi nire ahizpekin, nahi dudana da elkarri autoritatea eman, elkarri lekua egin".
** Pikara Magazine, 2022.
* "Maurizia señora zoragarri bat da, plazandreon ama eta amama. Sinbolo gisa aldarrikatzen dugu, ia ikono pop gisa, hashtag eta guzti. Bada izateko modu bat... “Aupa Maurizia!” aldarri feminista da".
** Pikara Magazine, 2022.
* "Musika egiten dugunok badugu zelanbait aztoratzaileak izateko erantzukizuna, are gehiago bizi dugun garaian. Ikurritzak berritu behar dira, bai ala bai, eta barrikadak".
** Argia, 2014.
* "Nire barrutik ateratzen zena egin nahi nuen nik, eta nire barrutik ez ziren ateratzen fandangoak eta arin-arinak".
** Gipuzkoako Hitza, 2019.
* "Tabu pila batek zeharkatzen du amatasuna. Maitasun erromantikoa deseraikitzen hasi nintzenean bezala sentitu nintzen hasieratik: zenbat min eta gezur!"
** Pikara Magazine, 2022.

## Erreferentziak

* 1 2 3 4 5 6 Fernandez, June. Ines Osinaga: “Nik ez dut nire ahizpekin lehiatu nahi, elkarri autoritatea eman baizik”. 2022ko martxoaren 3a. Pikara Magazine. 2022ko martxoaren 6an ikusia.
* ↑ Osinaga, Ines. Imajina dezagun. 2016ko ekainak 7. Berria. 2022ko martxoaren 5ean ikusia.
* 1 2 3 Alberdi, Beñat. "Badirudi musikalki hilda nagoela baina ez naiz gelditu." 2019ko azaroaren 22a. Gipuzkoako Hitza. 2022ko martxoaren 6an ikusia.
* 1 2 Barandiaran, Iker. Ines Osinaga: "Ikurritzak berritu behar dira, eta barrikadak". 2014ko abenduaren 14a. Argia. 2022ko martxoaren 5ean ikusia.

## Kanpo estekak

* Ines Osinaga: "Alutik ez da beti bizitza jaiotzen, eta hori inork ez du espero" (EITB, 2022)
# Iragana

Iragana edo lehena gauden unearen aurretik gertatu den oro dugu.

## Esanak

* "Etorkizuna iragartzeko, aztertu iragana". - Konfuzio
* "Etorkizuneko profetarik onena iragana da". - Lord Byron
* "Gizakiek beraien historia egiten dute, iraganeko egoeren eraginez baina". - Karl Marx
* "Gustokoago ditut etorkizuneko ametsak iraganeko historiak baino". - Thomas Jefferson
* "Instantea denboraren jarraitasuna da, iragana eta etorkizuna denboran lotzen bait ditu". - Aristoteles
* "Iragana epaitzeko eskubidea, etorkizuna eraikitzen duenak du soilik". - Friedrich Nietzsche
* "Iragana ere alda daiteke. Historiagileek etengabe frogatzen dute". - Jean-Paul Sartre
* "Iragana errepikatu nahi ez baduzu, azter ezazu". - Spinoza
* "Iragana ezin dutenak gogoratu errepikatzera zigorturik daude". - George Santayana
* "Iragana hitzaurre bat da". - William Shakespeare
* "Iragana jada ez da eta etorkizuna oraindik ez da". - Agustin Hiponakoa
* "Iragana kontrolatzen duenak, oraina ere kontrolatzen du". - George Orwell
* "Iragana samintasunez oroitzea haizearen ostean korrika egitea da". - Errusiar esaera
* "Iraganeko oroitzapen txarra alai da". - Zizeron
* "Jainkoak berak ere ezin du iragana aldatu". - Agaton
* "Jarraitzeko mila modu daude, baina bueltatzeko bat ere ez". - Fito Paez
* "Orainak iragana epaitu nahi badu, etorkizunak galduko du". - Winston Churchill
* "Pertsona batek istorio bat idazteko arrazoi bakarra, honen bidez iragana ulertu eta bere heriotzerako presta daitekeela da". - Stephen King
* "Pintore baten kalitatea, daraman iragan kantitatearen araberakoa da". - Pablo Picasso
# Infernua

Infernua, Islama eta Kristautasunaren arabera, kondenatuek heriotzaren ondoren betiko zigorra hartzen duten oinaze-lekua da.

## Esanak

* "Bat ez zen inoiz maitemindu, eta hori izan zen bere infernua. Beste bat bai, eta hori izan zen bere zigorra". - Robert Burton
* "Bere pasioen infernutik pasa ez den gizakiak, ez ditu berauek inoiz gainditu". - Carl Gustav Jung
* "Ez dago su beharrik, infernua besteak dira". - Jean Paul Sartre
* "Gu, eta zeru edo infernuaren bitartean, ez dago bizitza besterik, gauza guztietatik hauskorrena dena". - Blaise Pascal
* "Hobe da infernuan agindu, zeruan zerbitzatzea baino". - John Milton
* "Infernu osoa hitz honetan dago: bakardadea". - Victor Hugo
* "Infernua eta paradisua gehiegizkoak iruditzen zaizkit. Gizakien ekintzak ez dute hainbeste merezi". - Jorge Luis Borges
* "Infernua, itxaropen gabe itxarotea da". - André Giroux
* "Milloika eta milloika pertsonendako, benetako infernua mundua da". - Arthur Schopenhauer
* "Zerua existitu dadila, nahiz eta gure lekua infernua izan". - Jorge Luis Borges
* "Zerua, infernua eta mundu osoa, gugan dago". - Henry F. Amiel
# Inmaculada Mujika

Inmaculada Mujika Flores LGTIB mugimenduen aldeko aktibista feminista da.

## Esanak

* "Alde batetik, gizartearen balio sexistak: moztu egiten du emakumeen sexualitatea eta beren bizimoduak genero betebeharrak betetzeko estutzen ditu. Bestetik, heterosexualitatea bete beharreko sexualitate bihurtzen da guztientzat eta lesbianak ezkutatuta, gutxietsita eta estigmatizatuak geratzen dira".
** Iturria: Berria, 2008.
* "Emakumeen berdintasunaren aldeko politiketan ere gehiago hitz egin beharko litzateke lesbianismoari buruz. Homosexualen %15ek jakinarazten dute lanean homosexualak direla; aldiz, lesbianen %7k soilik".
** Iturria: Berria, 2008.
* "Emakume gazteek jasaten dute eraso gehien. Harritzekoa da kalean eskutik helduta joaten ausartzen diren emakumeek zenbat hitzezko eraso jasaten dituzten etengabe, bai gazte jendearen aldetik, bai helduen aldetik".
** Iturria: Emakunde aldizkaria, 2015.
* "Ez dugu hitz egin behar gazte transexualei buruz, baizik eta sexu eta genero aniztasuna duten gazteei buruz. Izan ere, genero aniztasuna duten gazte guztiak ez dute zertan transexualak izan behar".
** Iturria: Lea Artibai eta Mutrikuko HITZA, 2015.
* "Gaur egungo lesbiana gazteek ere, sexualki aktiboak izaten hasten diren lehen urteetan, ez dute sentipen positiborik sentitzen dutenarekiko. Eta berriro hasten da: harridura, besteei kontatu ezina, arraro sentsazioa... Gauzek aldatu behar dute zentzu horretan, familietatik hasi eta erakundeetara".
** Iturria: Berria, 2008.
* "Hezkuntza sistema urrun dago gay eta lesbiana nerabeen eta gazteen izaeraren garapen positiboa bermatzetik. Eta eraso moral eta fisikoetatik babestetik".
** Iturria: Berria, 2008.
* [Lesbianen ikusgaitasunaren inguruko ikerketan] "Emakume guztiek nabarmendu dute hezkuntza formalak ezartzen dien isiltasuna eredu tradizional heterosexualarekin bat ez datozen sexualitateei".
** Iturria: Berria, 2008.
* "Lesbofobiak normal izateko eta talde estigmatizatutik eta bere ondorioetatik ihes egiteko nahia eragiten du, gizartearen aurrean legitimatzeko".
** Iturria: Berria, 2008.
* "Sare sozialek zeresan ikaragarria izan dute lesbianek elkar ezagutzeko, harremanak saratzeko, eta mass medietan emakume askoren izaera sexualari buruz agertzen ez diren alderdien berri izateko".
** Iturria: Emakunde aldizkaria, 2015.

## Erreferentziak

* 1 2 3 4 5 6 Gioketxea, Jakes. «Lesbianak, ia ikusezinak». 2008ko urtarrilaren 15a. Berria. 2019ko ekainaren 11an kontsultatua.
* 1 2 Almagia, Karolina. «Gizarte-zerbitzuak erabiltzerakoan, oso garrantzitsua da emakume lesbianek beren izaera sexuala ikusaraztea» 2015. Emakunde aldizkaria. 2019ko ekainaren 23an kontsultatua.
* ↑ Alkorta, Asier. «Genero aniztasuna daukaten gazte duztiek ez dira transexualak». 2015eko ekainaren 16a. Lea Artibai eta Mutrikuko HITZA. 2019ko ekainaren 24ean kontsultatua.